Eers verneder en nou wil almal met hom dansDie foto en kommentaar wat op 4chan gelaai is. Die Huffington Post berig dit het als begin toe ŉ anonieme persoon ŉ foto van die man op die aanlyn kletskamer 4chan geplaas en vertel het hoe die kletser en ’n groep vriende vir die man gelag het oor sy danspassies. ŉ Skermskoot van die inskrywing is later deur die gebruiker FrozenBadger op Imgur geplaas en die man aangemoedig is om nie op te hou dans of hom aan kritiek te steur nie. Cassandra Fairbanks het die inskrywing gesien en besluit om ŉ veldtog op Twitter van stapel te stuur in ’n poging om die man te vind. Die #FindDancingMan-veldtog het soos ŉ veldbrand op sosiale media versprei en die man, geïdentifiseer as Sean, het met Fairbanks kontak gemaak. Sy het vir hom die volgende uitnodiging gestuur: Sean het die uitnodiging aanvaar. Daar is intussen reeds meer as $4 000 ingesamel. Sean sal dus ook nie vir sy reis na Kalifornië hoef te betaal nie.